રાજકોટ મહાનગરપાલિકાના વિરોધપક્ષના નેતા વશરામભાઈ સાગઠીયાએ જણાવ્યુ છે કે હાલ સમગ્ર રાજકોટ શહેરમાં મોસમના છેલ્લા વરસાદ ગયા બાદ પણ આજદિન સુધી રાજકોટની સિવિલ હોસ્પિટલમાં રૂબરૂ તપાસ કરતા માલુમ પડેલ છે કે સિવિલ હોસ્પિટલમાં જ ખુલ્લી ગટરો છે સેલરમાં પાણી ભરાઈ રહ્યા છે, સેવાળ જામી ગયા છે સફાઈ થતી નથી મચ્છરો પેદા કરવાની ફેક્ટરી બની ગઈ છે તેમજ દર્દીનોને એક વોર્ડ માંથી બીજા વોર્ડમાં ટ્રાન્સફર કરવામાં સિવિલ હોસ્પિટલની અંદરના રસ્તાઓમાં ગાબડા પડી ગયા છે અને મોટા ચરેડા પડેલ છે દર્દીને પોતાના હાથપગ ભાંગવાથી જે પીડા થતી હોય તેના કરતા સ્ટ્રેચરમાં લઇ જતા દર્દીઓને આ રસ્તા ઉપર લઇ જતા વધારે પીડા સહન કરવી પડે છે કારણકે એક તો તેને હાથપગને ઈજા પહોંચેલ હોય તેના દર્દમાં વધારો થાય છે અને દર્દીના સગાવહાલા સાથે આવ્યા હોય તેઓને સિવિલ હોસ્પિટલની મચ્છર પેદા કરવાની ફેક્ટરી માંથી સાજા માણસોને મચ્છરો કરડે પછી  ડેન્ગ્યું, મેલેરિયા, ચિકનગુનિયા વગેરે જેવા મચ્છરજન્ય રોગો સાથે ભેટમાં લઈને જાય છે અને બે ત્રણ દિવસ પછી પોતે જ દર્દી થઇ ને પાછું આવવું પડે છે.